Anna aikaa

**Anna aikaa** on suomalaislaulaja Markku Aron seitsemäs, vuonna 1978 julkaistu studioalbumi. Edellisistä levyistä poiketen albumin kappaleista ei noussut yhtäkään suurta hittikappaletta ja levykään ei yltänyt albumilistalle.

Finnlevy julkaisi albumin vinyylilevynä ja C-kasettina.

## Kappalemateriaali
Levyn kahdestatoista kappaleesta yhdeksän on käännöskappaleita, mutta joukossa on peräti kolme suomalaista alkuperää olevaa kappaletta. Levyn avausraitana toimii nimikappale ”Anna aikaa”, joka on käännös englantilaislaulaja Andy Gibbin hittikappaleesta ”Shadow Dancing”. Andy oli nuorin Gibbin veljeskaartista, johon kuuluivat myös Bee Gees -yhtyeessä vaikuttaneet veljekset Barry, Maurice ja Robin. Kaikki Gibbin veljekset ovat osallistuneet kappaleen kirjoittamiseen. Levylle otettiin mukaan myös toinen Gibbin veljesten tekemä kappale, kun Pertti Reponen suomensi kappaleen ”More Than a Woman” nimellä ”Täysi nainen sä oot”. Alkuperäiskappale kuultiin Bee Geesin esittämänä hittielokuvassa *[[Saturday Night Fever – lauantai-illan huumaa]]* (1977). ”Sua ilman laulaa en voi” on Reposen suomentama versio muun muassa Barry Manilow ja lauluduo Carpentersin tulkitsemasta kappaleesta ”Can’t Smile Without You”. ”Sitä tunnetta kaipaan” on suomalaista alkuperää oleva kappale, jonka sävelsi Raul Reiman ja sanoitti Chrisse Johansson. ”Ei pääty kaikki näin” puolestaan on käännös lyhytikäisen brittiläisen rockyhtye Goldien kappaleesta ”Making Up Again”. ”Hae minut tanssiin tänään” on levyn toisen tuottajan Esa Niemisen säveltämä ja sovittama kappale, johon Chrisse Johansson teki sanoituksen. A-puolen päättää Reposen suomentama ”Muokkaa, muovaa”, joka on käännös The Outsiders- ja The American Breed -yhtyeiden tunnetuksi tekemästä poprock-kappaleesta ”Bend Me, Shape Me”.

B-puolen avaa diskokappale ”Rakkautta vain”, joka tunnetaan alun perin australialaislaulaja John Paul Youngin tulkisemana nimellä ”Love Is in the Air”. Aron versio on myös Finnhits-kokoelmalevysarjan yhdeksännellä albumilla. ”Ja rakkautta suo” -kappaleen tulkitsi alun perin alankomaalainen laulaja Arjan Brass nimellä ”Leonie”. Chrisse Johansson suomensi brittiläisyhtye The Dooleysin hittikappaleen ”Love of My Life” nimellä ”Sua tarvinnut oon”. Albumi sisältää myös Markku Aron ainoan oman sävellyksen ”Kun aamu taivaan vaalentaa”. Aro sävelsi kappaleen yhdessä tuottaja Niemisen kanssa. Levyn päättää Olli Ahvenlahden sovittama balladi ”Rakkautta viulut soi”, joka on käännös ranskalaislaulaja Joël Prévostin kappaleesta ”Il y aura toujours des violons”. Prévost osallistui kappaleella vuoden 1978 Euroviisuihin sijoittuen kolmanneksi.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Singlet

## Tekijät
### Muusikoita
*Markku Aro – laulu
*Olli Ahvenlahti – kapellimestari (”Rakkautta viulut soi”)
*Esa Nieminen – kapellimestari (1, 3, 5, 11), piano ja kosketinsoittimet (1, 3, 5, 11, 12), taustalaulut (Samulin sovittamilla kappaleilla)
*Veikko Samuli – kapellimestari (2, 4, 6–10), kosketinsoittimet (2, 4, 6, 10)
*Kalle Fält ja Pave Maijanen – taustalaulut (Samulin sovittamilla kappaleilla)
*Maarit Hurmerinta – taustalaulut (”Hae minut tanssiin tänään”; mukana myös Samulin sovittamilla kappaleilla)
*Aimo Jaara ja Irma Tapio – taustalaulut (”Ja rakkautta suo”)
*Irina Milan – taustalaulut (1, 2, 4–8, 10–12)
*Markku Johansson – trumpetti (3, 5)
*Pentti Lahti – saksofoni (3, 5; mukana myös Samulin sovittamilla kappaleilla, intrumenttina huilu tai saksofoni)
*Kari Kuusamo – kosketinsoittimet (7)
*Juha Björninen – kitarat (1, 11, 12)
*Heikki Laurila – kitarat (1–8, 10, 12)
*Janne Louhivuori – kitarat (2–8, 10)
*Heikki ”Häkä” Virtanen – bassokitara (1–8, 10, 12)
*Vesa Aaltonen – rummut (1, 3, 5, 12)
*Tapani ”Nappi” Ikonen – rummut (2, 4, 6, 7, 10)
*Jari Unha – rummut (”Ja rakkautta suo”)
*Esko Rosnell – lyömäsoittimet (1, 12)
+
*Heikki Hämäläinen – viulut (2, 4, 6–8, 10)
*Yrjö Lasonpalo ja Mikko Pesonen – viulut (Samulin sovittamilla kappaleilla)
*Seppo Rautasuo – viulut (3, 5)
*Jorma Ylönen — viulut (3, 5; mukana myös Samulin sovittamilla kappaleilla)
*Esa Kamu ja Ahti Pilvi – alttoviulut (Samulin sovittamilla kappaleilla)
*Kari Lindstedt – sellot (Samulin sovittamilla kappaleilla)
*Jaakko Raulamo – sellot (4, 7–9)

### Tuotanto
*Veikko Samuli & Esa Nieminen – tuottajat
*Takomo-studiot (ent. Finnlevy-studiot) / Tom Vuori – äänitys
*Erik Uddström – valokuvat & ulkoasu
*Jorma ”Joppe” Auersalo – logo

## Lähteet
* Fenno – Suomen äänitearkisto ry:n levytietokanta 1901–1999

### Viitteet